પહેલાં તો હવેલીની તિજોરી તોડીને રૂપિયા ને ઝવેરાત કાઢ્યું. કબાટોમાંથી દરદાગીના કાઢ્યા, સારાં સારાં વાસણો ઉપાડ્યાં. ચોર આ બધું ઉપાડીને લઈ તો કેવી રીતે જઈ શકે ? ચોરોએ પાસે આવેલા ખેતરમાં ખાડો કર્યો. તેમાં રૂપિયા ને ઝવેરાત નાખતા ખોડો નાનો પડવા માંડ્યો. સમાય તેટલું નાખીને ખાડો પૂરી દીધો. થોડે દૂર બીજો ખાડો કર્યો. તેમાં વધેલું ઝવેરાત ને વાસણ જમીનમાં ધરબીને ચોર નાસી ગયા, કિલવો દૂર ઊભો ઊભો ચોરોની આ રમત જોયા કરતો હતો, કિલવો હવેલીમાં આંટો મારી આવીને પાછો ખાડાની પાસે હાજર થયો, ત્યાં જ બેસી રહ્યો !